# Официален вестник C 14A/16 я

| | ISSN 1977-0855 |
| --- | --- |
| Официален вестник
  на Европейския съюз | C 14A |
| | |
| Издание на български език | Информация и известия | Година 6616 януари 2023 г. |

ISSN 1977-0855

Официален вестник

на Европейския съюз

C 14A

Издание на български език

Информация и известия

Година 6616 януари 2023 г.

---

| Съдържание | Страница |
| --- | --- |
| | V   Становища |
| | АДМИНИСТРАТИВНИ ПРОЦЕДУРИ |
| | Общ съд |
| 2023/C 14 A/01 | Покана за представяне на кандидатури | 1 |

Съдържание

Страница

V   Становища

АДМИНИСТРАТИВНИ ПРОЦЕДУРИ

Общ съд

2023/C 14 A/01

Покана за представяне на кандидатури

1

---

| BG | |
| --- | --- |

BG

---

V Становища

АДМИНИСТРАТИВНИ ПРОЦЕДУРИ

Общ съд

| 16.1.2023 | BG | Официален вестник на Европейския съюз | CA 14/1 |
| --- | --- | --- | --- |

16.1.2023

BG

Официален вестник на Европейския съюз

CA 14/1

---

ПОКАНА ЗА ПРЕДСТАВЯНЕ НА КАНДИДАТУРИ

(2023/C 14 A/01)

Общият съд е една от двете юрисдикции, които съставят Съда на Европейския съюз. Задачата му е в частност да упражнява контрол за законосъобразност на актовете на институциите и органите на Европейския съюз. В този смисъл отнасяните до Общия съд спорове отразяват дейностите на тези институции и органи. Освен това се предлага да се разширят правомощията на Общия съд, така че да обхващат и разглеждането на преюдициални запитвания, отправяни по силата на член 267 от Договора за функционирането на Европейския съюз в някои специфични сфери.

Предстои Общият съд да назначи свой секретар в съответствие с член 254, четвърта алинея от Договора за функционирането на Европейски съюз и член 32 от Процедурния правилник на Общия съд.

Назначението е за срок от шест години, считано от датата на встъпване в длъжност, която по възможност би трябвало да е 1 май 2023 г.

I.   ФУНКЦИИ

Под ръководството на председателя на Общия съд секретарят отговаря за получаването, изпращането и съхраняването на всички документи и за връчването на документи в приложение на Процедурния правилник на Общия съд.

Секретарят подпомага членовете на Общия съд при всички действия във връзка с изпълнението на длъжността им.

Секретарят съхранява печатите и отговаря за архива. Той отговаря за публикациите на Общия съд, и по-специално за сборника със съдебна практика и за разпространението на отнасящи се до Общия съд документи в интернет.

Под ръководството на председателя на Общия съд и със съдействието на службите на Съда на Европейския съюз секретарят се грижи за административното и финансовото управление и счетоводството на Общия съд.

Секретарят ръководи служба от около 70 длъжностни лица и служители. За изпълнението на функциите му са необходими безспорни управленски способности, доказани с наличието на подходящ опит в тази област.

II.   ПОДАВАНЕ НА КАНДИДАТУРИ

За да кандидатстват, заинтересованите лица следва да изпратят мотивационно писмо заедно с подробна автобиография, съдържаща в частност всички данни за:

| — | гражданството им, |
| --- | --- |

—

гражданството им,

| — | университетските им дипломи в правната област и евентуално по други специалности, |
| --- | --- |

—

университетските им дипломи в правната област и евентуално по други специалности,

| — | езиковите им познания, и в частност познанията им по френски и английски език, |
| --- | --- |

—

езиковите им познания, и в частност познанията им по френски и английски език,

| — | настоящата и предходната им професионална дейност, която свидетелства за наличието на подходящ, по възможност поне 15-годишен опит, |
| --- | --- |

—

настоящата и предходната им професионална дейност, която свидетелства за наличието на подходящ, по възможност поне 15-годишен опит,

| — | и всеки друг опит в съдебна и международна среда. |
| --- | --- |

—

и всеки друг опит в съдебна и международна среда.

Кандидатурите за длъжността трябва да постъпят в секретариата на председателя на Общия съд единствено по електронна поща, на адрес Secretariat_President-Tribunal@curia.europa.eu, не по-късно от 15 февруари 2023 г.

Кандидатурите ще бъдат разгледани от комитет по подбора. Кандидатите, които преминат предварителния подбор въз основа на анализ на автобиографията и мотивационното им писмо, ще бъдат поканени на събеседване.

След събеседванията комитетът по подбора ще изготви списък на кандидатите, които намира за годни да изпълняват длъжността секретар. Списъкът ще бъде предаден на Общия съд с оглед на назначаването на секретаря в съответствие с член 32, параграф 1 от Процедурния правилник на Общия съд.

NB: Необходимото обработване на личните Ви данни за целите на оценяването на годността Ви за длъжността секретар се урежда от Регламент (ЕС) 2018/1725 на Европейския парламент и на Съвета (1). Достъп до данните Ви имат само лицата, които участват в обработването на Вашата кандидатура, а именно съдиите в Общия съд, както и председателят и неговите сътрудници. За информация относно защитата на Вашите данни можете да се обърнете към администратора на данните (Secretariat_President-Tribunal@curia.europa.eu) или към длъжностното лице по защита на данните (Dataprotectionofficer@curia.europa.eu).

---

(1)  Регламент (ЕС) 2018/1725 на Европейския парламент и на Съвета от 23 октомври 2018 година относно защитата на физическите лица във връзка с обработването на лични данни от институциите, органите, службите и агенциите на Съюза и относно свободното движение на такива данни и за отмяна на Регламент (ЕО) No 45/2001 и Решение No 1247/2002/ЕО (ОВ L 295, 21.11.2018 г., стр. 39).

---